wickkiey/tamil-wikipedia-chunked huggingface dataset:
# இந்திய மலைப்பாதை தொடருந்துகள்

**இந்தியாவின் மலைப்பாதைத் தொடருந்துகள்** என்பவை பத்தொன்பது மற்றும் இருபதாம் நூற்றாண்டின் முற்பகுதியில் இந்தியாவின் மலைப் பகுதிகளில் கட்டப்பட்ட ஐந்து தொடருந்துப் பாதைகளைக் குறிக்கும். இந்தியாவில் பிரித்தானியர் ஆட்சிக் காலத்திலிருந்து இன்றுவரை இவை இயக்கப்படுகின்றன. 2005 முதல் இந்திய இரயில்வே இயக்கும் காஷ்மீர் ரயில்வேயும் இதனுடன் இணைக்கப்பட்டுள்ளது. இந்த ஆறு மலைத் தொடருந்துகளில் டார்ஜீலிங் இமாலயன் இரயில்வே [1881], கால்கா-ஷிம்லா இரயில்வே [1898], காங்க்ரா பள்ளத்தாக்கு இரயில்வே [1924],மற்றும் காஷ்மீர் ரயில்வே [2005] ஆகிய நான்கும் வட இந்தியாவில் கரடுமுரடான இமயமலைப் பகுதிகளில் அமைந்துள்ளன. மற்ற இரண்டும் தென்னிந்தியாவில் மேற்கு தொடர்ச்சி மலைகளில் அமைந்துள்ள நீலகிரி மலை இரயில் பாதை மற்றும் மகாராஷ்டிராவின் மாதெரன் மலை இரயில்பாதை ஆகியவையாகும். டார்ஜீலிங் இமாலயன் இரயில்வே, நீலகிரி மலை ரயில் மற்றும் கால்கா-ஷிம்லா இரயில்வே எனக்கூட்டாக "இந்தியாவின் மலைத் தொடருந்துகள்" என்ற பெயரில்யுனெஸ்கோவினால் உலகப் பாரம்பரியக் களமாக அறிவிக்கப்பட்டுள்ளது. இவை உலக அளவில் அறிவிக்கப்பட்ட அகல மற்றும் குறுகிய இருபது தொடருந்துப் பாதைகளில் ஐந்தாகும்.  
இந்த மலைப்பாதை தொடருந்துகள் இன்றும் நல்ல நிலையில் இயங்குவதுடன் அடிவாரத்தில் உள்ள முக்கிய இடங்களைத் தொடர்புப்படுத்துகின்றன. சிறந்த பொறியியல் தொழினுட்பம் மற்றும் கட்டுமானத்திற்கு ஓர் சிறந்த எடுத்துக்காட்டாக நிற்கின்றன. குறிப்பாக இமயமலை மற்றும் இந்தியாவின் மற்ற மலைத்தொடர்களில் பிரித்தானியர்களின் காலனியாதிக்கக் கட்டுப்பாட்டிற்குள் கொண்டுவருவதற்காகவும் படைத் தளத்தை அமைக்க வேண்டியும் இந்தியாவின் முக்கியமான மலைப்பகுதிகளில் தொடருந்துப் பாதைகள் அமைக்கப்பட்டன. இதற்காக டார்ஜிலிங், சிம்லா, காங்ரா பள்ளத்தாக்கு, உதகமண்டலம், மாதெரன் மலை ஆகிய பகுதிகள் தேர்ந்தெடுக்கப்பட்டன.
# இந்திய மலைப்பாதை தொடருந்துகள்

### இந்தியாவின் ஐந்து மலைப்பாதைத் தொடருந்துகள்

| டார்ஜிலிங்- இமாலயன் தொடருந்து மலைப்பாதை | 84 கி. மீ | 1881 | குறுகிய பாதை |
| --- | --- | --- | --- |
| நீலகிரி மலைத் தொடருந்து | 46 கி. மீ | 1908 | மீட்டர் பாதை |
| கல்கா- சிம்லா தொடருந்து மலைப்பாதை | 96 கி. மீ | 1903 | Bosnian gauge |
| மாதெரன் மலைத் தொடருந்து | 20. கி. மீ | 1907 | குறுகிய பாதை |
| காங்ரா பள்ளத்தாக்குத் தொடருந்து | 164. கி. மீ | 1929 | Bosnian gauge |
# இந்திய மலைப்பாதை தொடருந்துகள்

## டார்லிஜிங் இமாலயன் தொடருந்து

மேற்குவங்க மாநிலம் சிலிகுரி- டார்ஜிலிங் மலைப்பாதையில் இந்த தொடருந்து இயக்கப்படுகிறது.. இந்த ரயில்பாதை 1879 - 1881ம் ஆண்டுகளில் அமைக்கப்பட்டு, தொடருந்துப் போக்குவரத்து தொடங்கியது. இது முதலில் சரக்குப் போக்குவரத்துக்காக அமைக்கப்பட்டு, இரண்டாம் உலகப்போரின் போது சிப்பாய்களையும் ஆயுதங்களையும் கொண்டு செல்ல பயன்படுத்தப்பட்டது. அதன்பிறகே பயணிகள் பயன்பாட்டுக்கு அனுமதிக்கப்பட்டிருக்கிறது.  
சிறப்புக்குரிய டார்ஜிலிங் இமாலயன் தொடருந்து மலைப் பாதை 1999-ம் ஆண்டில் யுனெஸ்கோவால் இந்தியாவின் உலக பண்பாட்டுச் சின்னமாக அறிவிக்கப்பட்டது. இது உலக அளவில் பண்பாட்டுச் சின்னமாக அறிவிக்கப்பட்ட 2வது தொடருந்துப் பாதை ஆகும். பல்சக்கரங்களைப் பற்றிக்கொண்டே ரயில் இயங்குகிறது.  
மேட்டுப்பாளையம் - குன்னூர் வரை நீராவிப்பொறியும் பின்னர் டீசல் இயந்திரப் பொறியும் பயன்படுத்தப்படுகிறது. பயணதூரம் 46 கி.மீ.தான் என்றாலும் பயணநேரம் சுமார் ஐந்து மணி நேரமாகும். வழியில் 208 வளைவுகள், 16 குகைகள், 250 பாலங்கள் உள்ளன. எங்கு திரும்பினும் பசுமை, நீரோடை, காட்டு மிருகங்கள் என இயற்கை மனதைத் தாலாட்டும் நீலகிரி மலைரயில் 2005 ஆம் ஆண்டில் யுனெஸ்கோவால் உலக பண்பாட்டுச் சின்னமாக அறிவிக்கப்பட்டது.
# இந்திய மலைப்பாதை தொடருந்துகள்

## கல்கா- சிம்லா மலைத் தொடருந்து

இமயமலை அடிவாரத்தில் உள்ள சிம்லா மற்றும் கல்கா ஆகிய இரு நகரங்களுக்கிடையே இம்மலைப்பாதை தொடருந்து அமைக்கப்பட்டுள்ளது. இமாசலப்பிரதேச மாநிலத்தின் தலைநகர் சிம்லா. கல்கா நகரத்தில் இருந்து சிம்லாவுக்கு ரயில்பாதை அமைக்கப்பட்டதன் பின்னணி முக்கியத்துவம் வாய்ந்தது. இந்தியாவை ஆண்டுவந்த ஆங்கிலேயர் சிம்லாவில் நிலவும் குளிர் தட்ப வெப்பநிலை காரணமாக பிரித்தானிய இந்தியாவின் கோடைக்கால தலைநகராக சிம்லாவை மாற்றிக்கொண்டனர். படைத் தலைமை அலுவலகத்தையும் சிம்லாவில் அமைத்தனர். இதற்காக போக்குவரத்து கட்டமைப்பை உருவாக்க வேண்டிய அவசியம் ஏற்பட்டது. அப்போதுதான் கல்கா- சிம்லா ரயில்பாதை அமைக்கப்பட்டது. 1903 ஆம் ஆண்டு முதல் ரயில்போக்குவரத்து தொடங்கியது. கடல் மட்டத்தில் இருந்து சுமார் 2,076 மீட்டர் உயரத்தில் உள்ள சிம்லாவுக்கு தொடருந்தில் செல்வது சுகமான அனுபவமாகும். கல்கா - சிம்லா மலைப்பாதைத் தொடருந்து 2008 ஆம் ஆண்டில் உலக பண்பாட்டுச் சின்னமாக யுனெஸ்கோவால் அறிவிக்கப்பட்டது.
# இந்திய மலைப்பாதை தொடருந்துகள்

## மத்தியரன் மலைத் தொடருந்து

மத்தியரன் மலை ரயில்வே என்பது இந்தியாவின் மகாராஷ்டிராவில் 2 அடி (610 மி.மீ) குறுகிய பாதை பாரம்பரிய ரயில் ஆகும். இது மத்திய ரயில்வேயால் நிர்வகிக்கப்படுகிறது. இது 21 கி.மீ தூரத்தை உள்ளடக்கியது. மத்தியரன் மலைத் தொடருந்து யுனெஸ்கோ உலக பாரம்பரிய தளங்களின் தற்காலிக பட்டியலில் உள்ளது.
# விக்கிப்பீடியா:ஆலமரத்தடி/தொகுப்பு79

## விக்கிபகுப்பு உருவாக்கம்

புதிய விக்கி பகுப்பொன்றை உருவாக்கி கட்டுரைகளை இடுவது எவ்வாறு?--பிரஷாந் (பேச்சு) 07:34, 25 சூலை 2012 (UTC)
:கட்டுரையில் என்று இடுங்கள். சிகப்பு இணைப்பு வரும். அதனைச் சொடுக்கிப் புதிய பகுப்புப் பக்கத்தை உருவாக்கினால், கட்டுரை தானாக அப்பகுப்பில் சேர்ந்து விடும். இது போன்ற ஐயங்களை ஒத்தாசைப் பக்கத்தில் கேட்கலாமே?--இரவி (பேச்சு) 07:36, 25 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## பயனர் பேச்சுப்பக்கம்

மதனாகரனுக்கு பதக்கம் கொடுக்கும் போது அது தோல்வியில் முடிந்தது. அதற்குக் காரணம் பேச்சுப்பக்கம் அகலம் சிறுத்துள்ளது என நினைக்கிறேன். அதுதான் காரணம் என்றால் அவர்களுக்கு பேச்சுப்பக்கத்தை வழக்கமானதாக வைத்துக்கொள்ள வேண்டுகிறேன். இதனால் பரனேற்றுதல் அதிகமாகி பக்கங்களும் வீணடைகின்றன. பக்க வடிவ மாற்றம் பயனர் பக்கங்களில் மட்டும் மேற்கொள்ளலாமே. இதைப்போல் இன்னும் சில பேர் பயனர் பேச்சுப்பக்கத்தை வைத்துளதால் இவ்வேண்டுகோள்.--தென்காசி சுப்பிரமணியன் (பேச்சு) 07:46, 25 சூலை 2012 (UTC)
:பயர்பாக்சு உலாவி மூலம் ஒரு சோதனைப் பதக்கம் சேர்த்துள்ளேன். internet explorer தவிர பிற உலாவிகளை முயன்று பார்க்கலாம். மற்றபடி, பேச்சுப் பக்கம் இவ்வாறு இருப்பதால் நாம் சேர்க்கும் கருத்துகள் அடிப்பகுதியில் உள்ள படத்துடன் சேர்ந்து கொள்வதை ஒரு இடையூறே. எனவே, பேச்சுப் பக்கங்களில் இது போன்ற அழகூட்டலைத் தவிர்க்கலாம் என்றே நினைக்கிறேன்--இரவி (பேச்சு) 08:11, 25 சூலை 2012 (UTC)  
பேச்சுப் பக்கத்தை வழமையான வடிவமைப்புக்குக் கொண்டு வந்துள்ளேன். --மதனாகரன் (பேச்சு) 10:56, 25 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## IPV6

தமிழ் விக்கிப்பீடியாவின் முதல் இ.நெறி ப6 தொகுப்பு இதுவே என நினைக்கிறேன் :). அமெரிக்காவின் University of Minnesotaவிலிருந்து.. மேலும் இது பற்றிய விவரங்களுக்கு :en:Wikipedia:WikiProject IPv6 Readiness & m:IPv6 initiative--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 17:32, 25 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## முதற்பக்கம்-உங்களுக்குத் தெரியுமா?

உங்களுக்குத் தெரியுமா? என்ற முதற்பக்கப்பகுதியில், ஆர்மடில்லோ உள்ளது. அதுபற்றி இருக்கும் சிலவரிகளை விட, கீழ்கண்ட வரிகள் கருத்தாழம் மிக்கவை.எனக் கருதுகிறேன்.  
//அதனால் தொழு நோயைப் பற்றிய ஆய்வுகளில் நல்லங்கு(Armadillo)களைப் பயன்படுத்துகின்றனர். இவ்விலங்குகளைக் கையாள்வதன்மூலமோ, இவற்றை உண்பதாலோ தொழு நோய் கண்ட விலங்கிடமிருந்து நோய் பற்றிக் கொள்ள வாய்ப்புண்டு.//  
அமெரிக்க பெருங்கண்டத்தில் இருக்கும் ஒரு உயிரினத்தைப் பற்றி, தமிழ்நாட்டவர் ஏன் புரிந்து கொள்ள வேண்டும் என்பதற்கான விடயம் இதிலுள்ளது.அந்த அடிப்படையிலேயே, அக்கட்டுரையை எழுதினேன். இப்பொழுதுள்ள இனப்பெருக்கக் குறிப்புகளால், படிப்பவருக்கு ஒரு பலன் மிகமிக குறைவு. இதுபோல, முதற்பக்கத்தில் காட்சி படுத்தும் போது, அந்தந்த கட்டுரையின் உரையாடற் பகுதிகளில் முடிவெடுத்தால், சிறப்பாக நமது ஆக்கத்தை மேலோங்கச் செய்யலாம். --<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 06:52, 26 சூலை 2012 (UTC)  
நீங்கள் கூறுவது விளங்கவில்லை?--தென்காசி சுப்பிரமணியன் (பேச்சு) 06:57, 26 சூலை 2012 (UTC)
:உரையாடலை விக்கிப்பீடியா பேச்சு:உங்களுக்குத் தெரியுமா/சூலை 25, 2012 பக்கத்தில் தொடர்ந்துள்ளேன்--இரவி (பேச்சு) 07:03, 26 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## <.references group=note> வசதியில் தமிழ்

<.references group=note> என்பதனை பயன்படுத்தும் போது கட்டுரைகளில்<small>(எ.கா - ஆர்மடில்லோ, கறையான்,..)</small>, note என்ற குறிப்பு வருகிறது.அதனை **கு** அல்லது **குறிப்பு** என வருமாறு அமைத்தல் சிறப்பாகும். இது குறித்த உங்கள் எண்ணங்களை அறிய ஆவல்--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 16:48, 26 சூலை 2012 (UTC)
:பார்க்க நல்லங்கு--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 17:25, 26 சூலை 2012 (UTC)
::ஓ..மிக்கநன்றி.முயற்சிக்காமல் எழுதி விட்டேன்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 23:13, 26 சூலை 2012 (UTC)  
--தென்காசி சுப்பிரமணியன் (பேச்சு) 03:21, 27 சூலை 2012 (UTC)
- இதுபற்றி விக்கிப்பீடியா:ஒத்தாசைப்_பக்கம்#காவடியாட்டம் கூறப்பட்டுள்ளது.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 04:05, 27 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## தேடி கண்டுபிடித்து மாற்றவும் ஆழி

1. இந்த வசதியில், ஒரே ஒரு ஆழி(button) மட்டும், ஆங்கிலத்தில்(replace) உள்ளது. அதனைத் தமிழில், **மாற்றுக** என மாற்றலாமா?--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 05:27, 27 சூலை 2012 (UTC)
:..betawiki:MediaWiki:Wikieditor-toolbar-tool-replace-button-replace/ta--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 06:07, 27 சூலை 2012 (UTC)
::இனி, இது போன்ற வேண்டுகோள்களை விக்கிப்பீடியா:இடைமுகப்பு மொழிபெயர்ப்பு/வேண்டுகோள்கள் பக்கத்தில் இட வேண்டுகிறேன்--இரவி (பேச்சு) 06:18, 27 சூலை 2012 (UTC)
- 'replace' என்ற ஆழி(button) 'மாற்றுக' என இற்றைபடுத்தப்பட்டு விட்டது. --<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 04:47, 6 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு79

## கட்டுரைப் பேச்சுப் பக்கம்

ஒரு கட்டுரையை உருவாக்கும் முன்னரே, அதற்கான பேச்சுப் பக்கத்தை உருவாக்க முடியுமா? உதாரணமாக, சிற்றூர்களில் அறியப்படும் சம்பிரதாயம் பற்றியோ, நிகழ்வுகள் பற்றியோ கட்டுரை உருவாக்கப்பட வேண்டும். ஆனால், அது பற்றிய தகவல் விக்கிக்கு ஏற்றவாறு இல்லை. கட்டுரை பற்றிய தகவலும் ஆதாரங்களுடன் இல்லை. எனவே, பேச்சுப் பக்கத்தில் கலந்தாலோசித்து செய்ய முடியுமா? --தமிழ்க்குரிசில் (பேச்சு) 11:32, 28 சூலை 2012 (UTC)
:ஆமாம், பேச்சுப் பக்கத்தை உருவாக்கி பின்னர் கட்டுரையை எழுதலாம்.--Kanags <sup>\உரையாடுக</sup> 05:14, 29 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## புதுப் பக்கம்

பயனர்கள் புதுக்கட்டுரை உருவாக்கப் பரிந்துரைக்கும் தலைப்புகளை சேமித்து வைக்க தனிப் பக்கம் உள்ளதா? அப்பக்கமிருப்பின் தலைப்பு வாரியாக தனிப் பிரிவுகளாகப் பிரித்து வைத்தால், ஆர்வமுள்ள பயனர்கள் உருவாக்கப் பயனுள்ளதாக இருக்குமே? (முக்கியக் கட்டுரைகள் பக்கத்தை நான் கேட்கவில்லை, மேற்கூறியவாறு உள்ளதா எனக் கேட்கின்றேன்.). நன்றி! -தமிழ்க்குரிசில் (பேச்சு) 14:26, 28 சூலை 2012 (UTC)  
:விக்கிப்பீடியா:கோரப்படும் கட்டுரைகள் எனும் பக்கமுண்டு. --மதனாகரன் (பேச்சு) 04:18, 29 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## புதுப் பயனர் உதவி

புதுப்பயனர்கள் விதிகளை தாங்களாவே படித்து அறிவது குறைவே. எனவே, புதுப்பயனர் mode என்று உருவாக்கி புதுப் பயனர்களுக்கு இதை விருப்பத் தேர்வாக அமைக்கலாம். அவ்வப்போது, இது புதுப்பயனர்களுக்கான உதவித் துணுக்குகளை வழங்கும். இதை தானியங்கி உதவியுடன் செய்யலாம். அல்லது, ””உதவி வார்ப்புருக்களை”” உருவாக்கி, அதனை பயனர் பக்கத்தில் இட்டால், (இன்றைய உதவித் துணுக்கு என்ற பெயரில்) அவர்கள் புகுபதிகை செய்யும்போது ஒவ்வொரு முறையும் இவ்வார்ப்புரு பக்கத்திற்கு செல்வர். பிற அனுபவமுள்ள பயனர்கள்/ நிர்வாகிகள் புதுப் பயனர்களின் தேவைக்கேற்ப துணுக்குகளை மாற்றிக் கொண்டே இருக்கலாம். நன்றி! -தமிழ்க்குரிசில் (பேச்சு)
# விக்கிப்பீடியா:ஆலமரத்தடி/தொகுப்பு79

## தொகுத்தல் சாளரம்:பட ஆழி

அனைத்துத் தமிழ் விக்கித்திட்டங்களிலும் பயனாகும், தற்பொழுதுள்ள தொகுத்தல் சாளரத்தில், படத்தை இடப்பயன்படுத்தும் ஆழியை<small>(button)</small> அழுத்தினால், **[.[படிமம்:மாதிரிப்படம்]]** என்று மட்டுமே வருகிறது. மாற்றாக, **** அமைந்தால், பல திட்டங்களிலும் பயனாகும். இதனை நடைமுறைக்கு கொண்டு வர, எங்கு செயல்பட வேண்டும்.?--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 02:46, 29 சூலை 2012 (UTC)  
:மொழிபெயர்ப்பு விக்கியிலேயே செய்ய வேண்டும். --மதனாகரன் (பேச்சு) 04:20, 29 சூலை 2012 (UTC)
::இங்கு என்பதில் **படிமம்** தானாகவே பெயர்வெளியைப் பொறுத்து மாறக்கூடியது (translatewikiயில் மாற்ற இயலாது). மேலும் அடுத்துள்ள **மாதிரிப்படம்** என்பது மீடியாவிக்கி மென்பொருளுக்கு பொதுவானது, எனவே அதை மாற்ற வேண்டுமானால் ஆங்கிலத்திலும் மாற்ற வேண்டும், இல்லையெனில் பெரும்பாலும் தமிழில் மட்டும் மாற்றினால் இற்றைப்படுத்த மாட்டார்கள் (FUZZY எனக் குறித்து விடுவார்கள்). மேலும் இவ்வாறு மாற்றுவது மற்ற அனைத்து திட்டங்களிலும் (மீடியாவிக்கி பயன்படுத்தும் மற்ற வெளி வலைத்தளங்களுக்கும்) பொருந்துமா எனப் பார்க்க வேண்டும். மேலும் ஏற்கனவே உள்ள மொழிபெயர்ப்பும் தவறாக உள்ளது (மதிரிப்படம்.jpg என்றிருக்க வேண்டும்), அதற்கு ஒரு கோப்பும் ( போல) உருவாக்கி பொதுவில் **மதிரிப்படம்.jpg** என்று பதிவேற்ற வேண்டும்.--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 05:25, 29 சூலை 2012 (UTC)
::.jpg என்பது அனைத்துவகை ஊடகங்களுக்கும் பொருந்தாது அல்லவா?--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 07:47, 29 சூலை 2012 (UTC)
:பார்க்க betawiki:MediaWiki:Wikieditor-toolbar-tool-file-example/ta or MediaWiki:Wikieditor-toolbar-tool-file-example. இதுபோல காமன்சில் அனைத்து வகைக்கும் உருவாக்கலாம்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 09:17, 29 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## முதற்பக்க கட்டுரைகளில் படிமம் தொடர்பாக

இப்பகுதி முக்கியத்துவம் கருதி விக்கிப்பீடியா பேச்சு:முதற்பக்கக் கட்டுரைகள் பக்கத்துக்கு மாற்றப்பட்டுள்ளது. உரையாடலை அங்கு தொடரலாம். நன்றி.--Kanags <sup>\உரையாடுக</sup> 11:43, 29 சூலை 2012 (UTC)
:நன்றிங்க.கனகு!--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 11:54, 29 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## பழமைப்பட்ட கட்டுரைகள்

காலாவதியான தகவல்களைக் கொண்டுள்ள கட்டுரைகளுக்கு ஏதேனும் பகுப்பு உள்ளதா? இல்லாவிடின் உருவாக்கலாம் அல்லவா?
( எ.கா: இலங்கை படைத்துறை : "கட்டளைத் தளபதி - Lt. Gen. சரத் பொன்சேகா" ) --செந்தி<small><sup><font color="red" size="">--ஃ உரையாடுக ஃ--</font></sup></small> 15:52, 29 சூலை 2012 (UTC)  
: வார்ப்புரு இட்டுவிட்டால் இற்றைப் படுத்தப்படவேண்டிய கட்டுரைகள்- எனும் பகுப்பில் வந்து விடும். --மரு. பெ. கார்த்திகேயன் (karthi.dr) (பேச்சு) 16:36, 29 சூலை 2012 (UTC)
::நன்றி. :) --செந்தி<small><sup><font color="red" size="">--ஃ உரையாடுக ஃ--</font></sup></small> 17:13, 29 சூலை 2012 (UTC)
# விக்கிப்பீடியா:ஆலமரத்தடி/தொகுப்பு79

## இற்றைப்படுத்தல்

விக்கியின் சிறப்புப் பக்கங்கள் பலவற்றில் இற்றைப்படுத்தல் செயலிழக்கச் செய்யப்பட்டுள்ளது. வேண்டிய பக்கங்கள் 2009 ஆம் ஆண்டில் கடைசியாக இற்றைப்படுத்தப்படுத்தப்பட்டுள்ளது. ஏன் தொடர்ந்து இற்றைப்படுத்துவதில்லை.? மேலும் ஒரு சிறப்புப் பக்கமானது வெறும் 5000 தரவுகளை மட்டும் கொண்டுள்ளது. ஆகையால் பிறவற்றை சேமிக்க இடமிருக்காதே. அடிக்கடி இற்றைப்படுத்தலாமே. நன்றி! -தமிழ்க்குரிசில் (பேச்சு) 12:52, 30 சூலை 2012 (UTC)
சிவப்புப் இணைப்புகளை உள்ள பக்கங்களை தேடுவது எப்படி என்ற கேள்வி எழுந்தது. விக்கிப்பீடியா:வேண்டிய பக்கங்கள் பக்கத்தில் இவ்விணைப்புகள் உள்ளன சரிதானே? மறூமொழி கூறவும். நன்றி! -தமிழ்க்குரிசில் (பேச்சு) 12:52, 30 சூலை 2012 (UTC)
:சிறப்புப் பக்கங்கள் தானாகவே இற்றைப்படுத்தப்படுவதனாலேயே இச்சிக்கல் தோன்றியுள்ளது. --மதனாகரன் (பேச்சு) 13:07, 30 சூலை 2012 (UTC)  
சிக்கலா? புரியவில்லையே. நீங்கள் தானாக இற்றைப்படுத்தலைக் கூறுகிறீர்கள் என நினைக்கிறேன். இருப்பினும், ஒரே ஒரு முறை மட்டுமாவது இதை இயங்கச் செய்து பின்னர் முடக்கினால், இந்தாண்டு வரை இற்றைப்படுத்தப் பட்டிருக்குமே! -தமிழ்க்குரிசில் (பேச்சு)
# விக்கிப்பீடியா:ஆலமரத்தடி/தொகுப்பு79

## குறுந்தொடுப்புகள்

கட்டுரைப் பக்கங்களுக்கான குறுந்தொடுப்புகளில் இன்று மாற்றம் தெரிகிறதே. சரியாக இயங்கவில்லையா?--Kanags <sup>\உரையாடுக</sup> 21:16, 30 சூலை 2012 (UTC)
- குறுந்தொடுப்பை விக்சனரியிலும் கொண்டு வர இயங்குகிறார் ஸ்ரீகாந்த் என்றே எண்ணுகிறேன். ஏனெனில், இதே போன்ற குறுந்தொடுப்புகள் இன்று முதன்முதலாக, அங்கும் தெரிகிறது. --<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 02:07, 31 சூலை 2012 (UTC)
:குறுந்தொடுப்பை இப்போது விக்கிப்பீடியா தள முகவரியிலேயே enable செய்துள்ளார்கள். பார்க்க bugzilla:1450. இது அனைத்து தமிழ் விக்கித் திட்டங்களுக்கும் செயல்படுத்தப்பட்டுள்ளது--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 03:21, 31 சூலை 2012 (UTC)  
: முன்னர் இருந்த குறுந்தொடுப்பு தமிழ் விக்கிப்பீடியாவிற்கு மட்டும் என்னுடைய வழங்கி மூலம் செயல்பட்டு வந்தது. இது நன்கு வேலை செய்திருந்தாலும் இது விக்கிமீடியா நிரல் மூலமாகவோ, வழங்கியிலோ இல்லாமல் இருந்ததால் இது பிற திட்டங்களுக்கு நீட்டிக்கப்படவில்லை.
: இப்பொழுது குறுந்தொடுப்பு வரும் இடம் சரியில்லை, வழு :bugzilla:38863 பதிவு செய்துள்ளேன், விரைவில் சரிசெய்யப்படும். ஸ்ரீகாந்த் (பேச்சு) 04:52, 31 சூலை 2012 (UTC)  
;சில கேள்விகள்
1. அப்படி என்றால் பழைய குறுந்தொடுப்புகள் என்னானது?
1. ஒரு தடவை ஸ்ரீகாந்த் இக்குறுந்தொடுப்புகள் அதிகாரப்பூர்வமானவை அல்ல எனத் தெரிவித்திருந்தார். தற்போதுள்ள குறுந்தொடுப்புகள் அதிகாரப்பூர்வமானவை தானா?--தென்காசி சுப்பிரமணியன் (பேச்சு) 04:09, 31 சூலை 2012 (UTC)
:: பழைய குறுந்தொடுப்புகள் வேலை செய்யும், ஆனால் பயன்பாட்டைக் குறைக்க புதிய குறுந்தொடுப்பு மட்டும் தான் தளத்தில் காண்பிக்கப்படும்.
:: ஆம் தற்பொழுதுள்ள குறுந்தொடுப்பு அதிகாரபூர்வமான நீட்சி மூலம் செயல்படுகிறது. வழு இருந்தால் விக்கிமீடியாவின் பக்சில்லாவில் பதியலாம். ஸ்ரீகாந்த் (பேச்சு) 04:52, 31 சூலை 2012 (UTC)  
ஏனைய திட்டங்களிலும் தெரிகிறது. ஆனால் அவை வேலை செய்யவில்லையே. பக்கம் இல்லை என்று வழு வருகிறது.--Kanags <sup>\உரையாடுக</sup> 07:59, 31 சூலை 2012 (UTC)
:வழு :bugzilla:38905 பதியப்பட்டுள்ளது. விரைவில் வேலை செய்யும் ஸ்ரீகாந்த் (பேச்சு) 06:10, 1 ஆகத்து 2012 (UTC)
::நன்றி சிறீகாந்து.--Kanags <sup>\உரையாடுக</sup> 08:17, 1 ஆகத்து 2012 (UTC)
# விக்கிப்பீடியா:ஆலமரத்தடி/தொகுப்பு79

## குப்பம் திராவிடப் பல்கலைக்கழகத்தில் பட்டறை

விக்கிப்பீடியா:குப்பம்_திராவிடப்_பல்கலைக்கழகத்தில்_பட்டறை க்கு நகர்த்தப்பட்டது. ஸ்ரீகாந்த் (பேச்சு) 13:30, 11 ஆகத்து 2012 (UTC)
# பழைய கோவா

**பழைய கோவா ** (Old Goa, கொங்கணி:पोरणें गोंय – *Pornnem Goem*) அல்லது **வெல்கா கோவா** (*வெல்கா* போர்த்துக்கீசிய மொழியில் *பழைய* என்ற பொருளுடையது) இந்திய மாநிலம் கோவாவின் வடக்கு கோவா மாவட்டத்தில் அமைந்துள்ள ஓர் வரலாற்றுச் சிறப்பு மிக்க நகரமாகும். இந்த நகரத்தை 15ஆம் நூற்றாண்டில் பீஜப்பூர் சுல்தான்கள் கட்டினர்; 16ஆம் நூற்றாண்டிலிருந்து 18ஆம் நூற்றாண்டில் பிளேக் நோய்த்தொற்றால் புறக்கணிக்கப்படும்வரை இது போர்த்துகேய இந்தியாவின் தலைநகரமாக விளங்கியது. பிளேக் நோய் பரவுவதற்கு முன்னர் இங்கு 200,000 பேர் வாழ்ந்திருந்ததாக கருதப்படுகிறது. இந்த நகரத்தின் எச்சங்கள் யுனெஸ்கோ உலகப் பாரம்பரியக் களமாக அறிவிக்கப்பட்டுள்ளன. பழைய கோவா தற்போதைய தலைநகரம் பனாஜியிலிருந்து 10 கி.மீ தொலைவில் உள்ளது.
# பழைய கோவா

## வரலாறு

கோவாவைப் பற்றிய குறிப்புகள் வரலாற்றில் 3ம் நூற்றாண்டிலேயே காணப்படுகின்றன. மவுரியப் பேரரசின் ஒரு பாகமாக கோவா இருந்து வந்துள்ளது. தொடர்ந்து சாளுக்கியர்கள், டெல்லி சுல்தான்கள், விஜயநகர மன்னர்கள், போர்ச்சுகீசியர்கள் என பல தரப்பினரின் ஆளுகைக்கு உட்பட்டிருந்தது. போர்ச்சுகீசியர்களின் ஆளுகையின் போது பல தேவாலயங்கள் எழுப்பப்பட்டுள்ளன. இதில் பழைய கோவாவில் கட்டப்பட்ட தேவாலயங்கள் முக்கியமானவை.
# பழைய கோவா

## பழைய கோவாவின் தேவாலயங்கள்

பழைய கோவாவில் பல்வேறுத் திருச்சபைகளுக்கு இணைக்கப்பட்ட மாதாகோவில்கள் உள்ளன. கோவாவின் பேராயர் அமரும் சான்டா கேதரீனா செ தேவாலயம், புனித அசிசியின் பிரான்சிசு தேவாலயம், எஸ். கேடனோ மாதாப்பள்ளி, லேடி ஆப் ரோசரி தேவாலயம், புனித அகஸ்டின் தேவாலயம் போன்றவை பாரம்பரியமிக்கவை. அனைத்தும் 16- 17ம் நூற்றாண்டுகளில் கட்டப்பட்டவை. இவை அழகிய கலை வேலைப்பாடுகள் கொண்டவை. குழந்தை இயேசு தேவாலயம்(பாம் இயேசு பசிலிக்கா), ஆசிய அளவில் புகழ்பெற்றதாக விளங்கி வருகிறது.இங்கு பிரான்சிஸ் சவேரியாரின் எச்சங்கள் வைக்கப்பட்டுள்ளன; ஒவ்வொரு ஆண்டும் திசம்பர் 3 அன்று இவை வெளியே எடுக்கப்பட்டு கொண்டாடப்படுகிறது. இந்த தேவாலயங்கள் 1986 ஆம் ஆண்டில் யுனெஸ்கோவின் உலக பாரம்பரிய சின்னமாக அறிவிக்கப்பட்டன.  
<>  
</>
# தமிழ் ஈழ ஆதரவாளர் அமைப்பு

**தமிழ் ஈழ ஆதரவாளர் அமைப்பு** (*Tamil Eelam Supporters Organization*) அல்லது **டெசோ** (*TESO*) தமிழீழ ஆதரவு அமைப்பாகும். இது இலங்கைத் தமிழர் நலன் கருதி இலங்கையின் வட, கிழக்கு மாகாணங்களை தமிழீழமாக அறிவிக்க கோரும் போராளிகளுக்கு ஆதரவாக இந்தியாவின் சென்னையில் 1985ல் துவக்கப்பட்டது. இதில் மு. கருணாநிதி, கி. வீரமணி மற்றும் பழ. நெடுமாறன் ஆகியோர் முக்கியப் பங்கு வகிக்கின்றனர்.
# தமிழ் ஈழ ஆதரவாளர் அமைப்பு

## விமர்சனங்கள்

மு. கருணாநிதி ஆட்சியில் இருந்தபோது, தமிழ் ஈழத்துக்கு ஆதரவான பொதுக்கூட்டங்களுக்கு அனுமதி மறுத்ததோடு, 2009ல் இலங்கையில் முள்ளிவாய்க்கால் படுகொலையின்போது தி.மு.க. அரசின் நிலைப்பாடு கடுமையாக விமரிசிக்கப்பட்டது.
# சம்பானேர்-பாவாகேத் தொல்லியல் பூங்கா

**சம்பானேர்-பாவாகேத் தொல்லியல் பூங்கா** (*Champaner-Pavagadh Archaeological Park*) குஜராத் மாநிலம் பஞ்சமஹால் மாவட்டத்தில் அமைந்த வரலாற்றுப் புதையலாகும். சுமார் 800 மீட்டர் உயரம் கொண்ட பாவாகேத் மலையின் அடிவாரத்தில் அமைந்துள்ள பகுதியே சாம்பானர்- பாவாகேத் என்றழைக்கப்படுகிறது. இங்கு மலை உச்சியில் உள்ள காளிகா மாதா கோவில் மிகவும் சிறப்பு வாய்ந்தது. மலை அடிவாரத்தில் உள்ள அரண்மனை கட்டிடங்கள், மசூதிகள் போன்றவை 8 ஆம் நூற்றாண்டு முதல் 14ஆம் நூற்றாண்டுகளுக்கு இடைப்பட்ட காலத்தில் கட்டப்பட்டவையாகும்.  
சோலங்கி மன்னர்கள், பிறகு கிக்சி சவுகான்கள் வசம் இருந்து வந்த இந்தப்பகுதியை குஜராத் இளம் சுல்தானாக விளங்கிய மஹமூத் பகாடா 1484 ஆம் ஆண்டு கைப்பற்றியுள்ளார். சாம்பானார் பகுதியை புனரமைத்து நூற்றுக்கணக்கான புதிய கட்டங்களை எழுப்பியுள்ளார். இதற்கு அவர் செலவிட்டது 23 ஆண்டுகள். மேலும் இந்தப் பகுதிக்கு முகம்மதாபாத் எனப் பெயரிட்டு அவுரங்காபாத்தில் இருந்து தலைநகரத்தைச் சாம்பனாருக்கு மாற்றியிருக்கிறார். சாம்பனார் பகுதி, 1535 ஆம் ஆண்டில் மொகலாய மன்னர் ஹுமாயூன் வசம் சென்றது. சாம்பனார்- பாவாகேத்தில் தற்போது எஞ்சி நிற்பது காளிகாமாதா கோவில், ஐந்து மசூதிகள், மற்றும் சில கட்டடங்கள் மட்டுமே. இந்து, முஸ்லிம் கட்டடக்கலைப் பண்பாட்டிற்கு எடுத்துக்காட்டாக விளங்கி வரும் சாம்பனார்- பாவாகேத் தொல்லியல் பூங்கா 2004 ஆம் ஆண்டில் யுனெஸ்கோவின் உலகப் பண்பாட்டுச் சின்னங்கள் பட்டியலில் இடம் பிடித்தது.  
-
- கோயமுத்தூர் டைம்ஸ் இணைய தளம்
# சம்பானேர்-பாவாகேத் தொல்லியல் பூங்கா

## வெளியிணைப்புகள்

- UNESCO Fact Sheet
- Photos of Champaner
# ஆளவந்தார்

வைணவ ஆசாரியனாகிய **ஆளவந்தார்** (**யமுனாச்சாரி**)பிரபந்தத்தை மீட்டெடுத்த நாதமுனிகளின் பேரனாக, ஈசுவரமுனிக்கு மகனாக வீரநாராயணபுரத்தில்](தற்போதைய காட்டுமன்னார்கோயிலில்) பொ.ஊ. 912 ஆம் ஆண்டு (பொ.ஊ. 918 என்றும் பொ.ஊ. 976 என்றும் சொல்லப்படுகிறது) ஆடிமாதம் உத்திராடம் நட்சத்திரத்தில் பிறந்தார். நாதமுனிகளின் சீடரான மணக்கால் நம்பிகளால் **யமுனைத்துறைவன்** என இவருக்கு பெயர் சூட்டப்பட்டது. மணக்கால் நம்பிக்குப் பிறகு ஆசாரிய பட்டம் பெற்றவர் ஆளவந்தார். இராமானுசரின் முதன்மை குரு இவர் என்பதும், திருமலையில் திருவேங்கடவனுக்குண்டான கட்டிய பூமாலைகளை சேர்த்துவைக்கும் இடம் இவருடைய பெயரைக்கொண்டே இன்றும் *யமுனாத்துறை* என்று அழைக்கப்பட்டுவருகிறது என்பதும் இவரின் சிறப்பாகும்.
# ஆளவந்தார்

## பாலப்பருவம்

நாதமுனிகள், தன் மகன் ஈசுரமுனிக்குப் பிறக்கும் குழந்தைக்கு யமுனைத்துறைவன் எனப் பெயர் சூட்டி, வைணவத் திருமறையெழுத்துக் காப்புப் புகட்டுமாறு தன் மாணாக்கர் உய்யக்கொண்டாரை வேண்டிக்கொண்டு நாதமுனிகள் திருநாடு சென்றார். அந்தப் பணியை உய்யக்கொண்டார், தன் மாணாக்கர் மணக்கால் நம்பியிடம் ஒப்படைத்துவிட்டுக் காலமானார். மணக்கால் நம்பி ஈசுவரமுனியின் மகனுக்கு முறைப்படி யமுனைத்துறைவன் எனப் பெயர்சூட்டி வாழ்த்தினார்.
# ஆளவந்தார்

## ஆளவந்தவர்(ரோ?)

மகாபாஷ்ய பட்டரிடம் யமுனைத்துறைவன் பால கல்வி பயின்று வந்த காலத்தே பட்டருக்கு அரசவையிலிருந்து ஓர் ஓலை வந்தது. அதில் பாஷ்ய பட்டர் ஆக்கியாழ்வானை வாதில்வெல்ல வேண்டும் இல்லையேல் தோல்வியை ஒப்புக்கொண்டு கப்பம் கட்டவேண்டும் என எழுதப்பட்டிருந்தது. ஆக்கியாழ்வான் முன்னமே பலமுறை இவ்வாறு பலரை வென்று தனக்கு அடிமையென எழுதி வாங்கிக்கொண்டு அவர்களிடம் கப்பம் பெறுவதை வழக்கமாக்கிக் கொண்டிருந்தான். அவ்வண்ணமே வந்தே இக்கடிதத்தைக் கண்ணுற்று வருத்தம் கொண்ட மகாபாஷ்ய பட்டரின் வருத்தம் தீரும் வண்ணம், யமுனைத்துறைவன் தான் தன் குருவுக்குப் பதிலாக அச்சவாலை ஏற்பதாகவும் ஆயினும் உரிய மரியாதை அளித்தால் ஒழிய தான் அரசவைக்கு வரவிரும்பவில்லை என்றும் அரசவைக்கு மறுவோலை அனுப்பினார். செய்தி அறிந்த அரசன் பல்லக்கு அனுப்பி அவரை அவைக்கு அழைத்து வந்தான். அவையில் ஆக்கியாழ்வானுக்கும் யமுனைத்துறைவனுக்குமிடையே சொற்போர் நடந்தது. அவைக்கு வந்திருந்த அரசி, அங்குச் சிறுபிள்ளையாக அமர்ந்திருந்த யமுனைத்துறைவன் அழகில் மயங்கி, இவர் ஆணவம்கொண்ட ஆக்கியாழ்வானை வெல்வார் என்று அரசனிடம் கூறினார். மறுதளித்த அரசன் மிகுந்த அறிவாளியாகிய ஆக்கியாழ்வான் தோற்றால் தன் நாட்டில் பாதியை யமுனைத்துறைவனுக்குக் தருவதாக அரசன் அரசியிடம் கூறினான்.அரசியோ ஒருவேளை இப்பிள்ளை தோற்றால் நான் பட்டத்தரசி எனும் நிலையைவிட்டு அந்தப்புரத்தில் ஒரு சேடிப்பெண்ணாக இருந்து உமக்குச் சேவை செய்வேன் என்றாள்.  
சொற்போரில் ஆக்கியாழ்வான் கேட்ட அத்தனை வினாக்களுக்கும் விடைபகன்ற யமுனைத்துறைவன், இம்முறை தாம் மூன்றே கூற்றுகளைக் கூறுவதாகவும் அவற்றை மறுத்தால் தான் தோற்றதாகவும் அறிவித்து,
1. உன் தாய் மலடி அல்லள்.
2. நம் அரசன் தர்மவான்.
3. நம் அரசி பதிவிரதை.
என்ற கூற்றுக்களையும் கூறினார்.  
அம்மூன்று கூற்றுக்களையும் கேட்ட ஆக்கியாழ்வான், அம்மூன்று கூற்றுக்களையும் நீர் மறுத்தால் தன் தோல்வியை ஒப்புக்கொள்வதாக யமுனைத்துறைவனிடம் கூறினார். அம்மூன்று கூற்றுக்களையும் யமுனைத்துறைவன் மறுத்து கூறலானார்.  
1.ஆக்கியாழ்வான் தன்தாய்க்கு ஒரே மகன். ஒருமரம் தோப்பாகாது. அதுபோல ஒருபிள்ளை பெற்றவள், சாத்திரப்படி மலடி. எவ்வாறெனில் அக்குழந்தைக்கு துர்மரணம் நேர்ந்தால் அவளை தாயென்று கொண்டாட மற்ற பிள்ளைகள் இல்லையாதாலால் மலடி என்று முதலாவது கூற்றை மறுத்தார்.  
2.அரசன் தர்மவானாக இருந்தாலும் தன் குடிமக்கள் செய்த பாவங்கள் யாவும் அறநெறிப்படி அரசனையே சாரும். ஆகையால் இந்த அரசன் அறநெறியாளன் அல்லன் என்று சொல்லி இரண்டாவது கூற்றை மறுத்தார்.  
3.ஒவ்வொரு திருமண வைபவங்களிலும் மணமகன் சொல்லும் தோத்திரங்களில் ஒன்று "இவளைச் சந்திரன், கந்தர்வன் மற்றும் அக்னி ஆகிய தேவர்களிடம் இருந்து பெறுகிறேன்" என்பதாகும். மக்கட்செல்வம், செல்வம் மற்றும் நீண்ட ஆயுளுக்காக இத்தேவதைகளின் ஆசிபெறுவதற்காக சொல்லப்படுவது. அவ்வாறெனில் இவ்வாக்கியப்படி ஒவ்வொரு மணப்பெண்ணுக்கும் இந்நிலவுலகில் வாய்க்கும் கணவன் என்பவன் நான்காமவனாக கருதப்படுவான். இதற்கு உட்பட்ட இவ்வரசியும் கற்புக்கரசி அல்லள் என்று மூன்றாவது கூற்றையும் மறுத்தார். சொற்போரில் வென்றார்.  
இவற்றை செவிமடுத்த அரசி மிக்க மகிழ்ச்சிக்கொண்டு அந்த ஞானக்குழந்தை முன் மண்டியிட்டு **நீர் எம்மை ஆளவந்தவரோ?** என்று ஆனந்தக் கண்ணீர் வடித்தாள். அரசன் தான் கூறியபடி வென்ற யமுனைத்துறைவனுக்குத் தன் நாட்டில் பாதியைத் தந்தான். அன்றிலிருந்து அரசியின் வாக்குப்படி ஆளவந்தார் எனும் பெயரோடு அரசாட்சி செய்துவந்தார்.
# ஆளவந்தார்

## குருவைக் கண்டார்

ஆளவந்தார் அரசப் போகத்தில் திளைத்து வழிபிறழ்வதை உணர்ந்து வருத்தமுற்ற மணக்கால் நம்பி தன் குருவின் ஆணைப்படி ஆளவந்தாரை நல்வழிப்படுத்த அரசவைக்குச் செல்லமுயன்றார். சாமான்யராக தென்பட்ட நம்பிகளைக் காவலர்கள் அனுமதிக்கவில்லை. ஆளவந்தாரை எவ்வாறாயினும் காணவிரும்பிய நம்பிகள் ஒரு திட்டமிட்டார். ஆளவந்தார் தூதுவளைக் கீரையை விரும்பி உண்ணும் பழக்கம் உள்ளவர். அதனால் ஆளவந்தாரின் சமையற்கூடத்தில் பணிசெய்யும் சமயற்காரனிடம் நட்புக்கொண்டு அவன் வாயிலாக ஆறுமாத காலம் தூதுவளைக் கீரையை ஆளவந்தாரின் சமையற்கூடத்திற்குத் தினமும் வழங்கிகொண்டிருந்தார். பிறகு நிறுத்திக்கொண்டார். சின்னாட்கள் கீரையை உணவில் காணாத அரசனான ஆளவந்தார் சமைப்பவர்களைக் கேட்க, அவர்கள் யாரோ ஒரு பெரியவர் தினமும் வந்து கொடுத்துக் கொண்டிருந்ததையும் தற்போது அவர் வராததையும் கூற, இதில் ஏதோ நுட்பம் இருப்பதை உணர்ந்த ஆளவந்தார் அடுத்த முறை அப்பெரியவர் வருவாறாயின் தம்மிடம் அழைத்துவருமாறு பணிக்க சேவகர்களும் அவ்வாறே செய்தனர்.நம்பியை நேரில்கண்ட ஆளவந்தார் உமக்கு என்ன வேண்டுமோ கேள் என வினவினார். நம்பி தாம் கொள்ள வரவில்லை என்றும், கொடுக்க வந்துள்ளதாகவும் கூறினார். ஆளவந்தார் தருமாறு வேண்ட நம்பி அவருக்குக் கீதை, திருவெழுத்து முதலானவற்றைப் புகட்டினார். பின்னர்க் குருகை காவலப்பனிடமும் யோகசாத்திரங்கள் பயின்று அரச பதவியைத் துறந்து தன் கருணையால் வைணவ சமயத்திற்கு ஆளவந்தவரும் ஆனார்.
# ஆளவந்தார்

## சீடர்கள்

- பெரிய நம்பி
- திருக்கோட்டியூர் நம்பி
- மாறனேரி நம்பி
- பெரிய திருமலை நம்பி
- திருமாலையாண்டான்
- திருக்கச்சி நம்பிகள்
# ஆளவந்தார்

## ஆளவந்தார் செய்த வடமொழி எட்டு

- சதுஸ்லோகி
- ஸ்தோத்திர ரத்னம்
- சித்தி த்ரயம்
- ஆகம பிராமாண்யம்
- கீதார்த்த சங்கிரகம்
- புருஷ நிர்ணயம்
- ஆத்மசித்தி
- சம்வித்சித்தி
- ஈச்வரசித்தி  
இவற்றுள் சித்தி த்ரயம், கீதார்த்த சங்கிரகம் என்னும் இரண்டு நூல்கள் முறையே இவரது மாணவர் இராமானுசர் செய்த ஸ்ரீ பாஷ்யத்துக்கும், கீதா பாஷ்யத்துக்கும் ஆதாரமாக அமைந்தவை. பிறவற்றுள் சில தோத்திரம். சில கண்டணம்.
# ஆளவந்தார்

## இராமானுசரை ஆட்கொண்டது

மணக்கால் நம்பி தன்னிடம் ஒப்படைத்த திருவரங்கச் சொத்தைத் தனக்குப் பின்னர் காக்கவல்லவர் இராமானுசர் என உணர்ந்தார். காஞ்சிபுரம் சென்று அவருக்குத் தெரியாமல் அவரைப் பார்த்து மகிழ்ந்தார். திருவரங்கம் திரும்பித் தொண்டாற்றும் காலத்தில் தமது முடிவுநாள் நெருங்கும்போது தமது மாணவர் பெரிய நம்பியை அனுப்பி இராமானுசரை அழைத்துவரச் சொன்னார். ஆனால், இராமானுசர் வருவதற்கு முன்னர் ஆளவந்தார் திருநாடு எழுந்தருளினார்.
# ஆளவந்தார்

## ஆளவந்தார் தனியன்கள்

ஆளவந்தார், ஆண்டாள் பாசுரங்களைப் போற்றி இரண்டு தனியன்கள் பாடியுள்ளார். அவை:  
1
:அன்ன வயற்புதுவை ஆண்டாள் அரங்கற்குப்
:பன்னு திருப்பாவைப் பல்பதியம் - இன்னிசையால்
:பாடிக் கொடுத்தாள் நற்பாமாலை பூமாலை
:சூடிக் கொடுத்தாளைச் சொல்லு
2
:சூடிக் கொடுத்தாள் சுடர்க் கொடியே தொல்பாவை
:பாடி அருளவல்ல பல்வளையாய் - நாடி நீ
:வேங்கடவற்கு என்னை விதி ஒன்ற இம்மாற்றம்
:நாங்கடவா வண்ணமே நல்கு.
# ஆளவந்தார்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
# தனியன் பாடிய புலவர்கள்

நாலாயிர திவ்வியப் பிரபந்தம் நூலிலுள்ள ஆழ்வார்களைச் சிறப்பித்து அவர்களது பாடல்களுக்கு எழுதப்பட்ட சிறப்புப் பாயிரம் போலத் 'தனியன்' பாடல்கள் பலரால் எழுதப்பட்டுள்ளன. அவை வெண்பா அல்லது கட்டளைக் கலித்துறை யாப்பால் அமைந்தவை. அவை அந்தந்த ஆழ்வாரின் பாடல்கள் தொடங்கும் இடத்தில் நாலாயிர திவ்வியப் பிரபந்தத்தில் சேர்க்கப்பட்டுள்ளன. இப்படிப்பட்ட தனியன் பாடல்களைப் பாடிய புலவர்கள்:
# தனியன் பாடிய புலவர்கள்

## 10-ஆம் நூற்றாண்டு

1. நாதமுனிகள்
1. உய்யக்கொண்டார்
1. மணக்கால் நம்பி
1. குருகை காவலப்பன்
1. சகவர முனி
1. திருக்கண்ணமங்கையாண்டான்
1. ஆளவந்தார்
1. வங்கிபுரத்தாய்ச்சி இவர் தனியன் பாடவில்லை. ஆழ்வார்களின் பெயர்களைத் தொகுத்துப் பாடியுள்ளார்.
# தனியன் பாடிய புலவர்கள்

## 12-ஆம் நூற்றாண்டு

1. கூரத்தாழ்வார் (1031-1136)
1. முதலியாண்டான் (1019-1124
1. எம்பார் (1026-1131)
1. சீராமப்பிள்ளை (1123)
1. கிடாம்பியாச்சான் (1058-1158)
1. அனந்தாழ்வார் (1055-1205)
1. பிள்ளை நரையூர் அரையர்
1. சோமாசியாண்டான்
1. வேதப்பிரான் பட்டர்
1. பிள்ளை உறங்காவில்லிதாசர்
# தனியன் பாடிய புலவர்கள்

## கருவிநூல்

- மு. அருணாசலம். தமிழ் இலக்கிய வரலாறு, பத்தாம் நூற்றாண்டு, பதிப்பு 2005
- மு. அருணாசலம். தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
# யோகேசுவர் தத்

**யோகேசுவர் தத்** (योगेश्वर दत्त, பி. நவ. 2, 1982), ஓர் இந்திய மற்போர் விளையாட்டு வீரர். இவர் லண்டன் ஒலிம்பிக் போட்டியில் கட்டற்ற நடைப் பிரிவில் வெண்கலப் பதக்கம் வென்றார்.. இவருக்கு 2013 ஆம் ஆண்டில் விளையாட்டிற்காக பத்மஸ்ரீ விருது வழங்கிச் சிறப்பித்தது இந்திய அரசு.
# யோகேசுவர் தத்

## கலைச்சொற்கள்

கட்டற்ற நடை = freestyle
# மெத்தில் மலோனிக் அமிலம்

**மெத்தில் மலோனிக் அமிலம்** *(Methylmalonic acid)* என்பது மெத்திலேற்றம் செய்யப்பட்ட மலோனிக் அமிலம். இது ஓர் இரு கார்பாக்சிலிக் அமிலம் ஆகும்.
# மெத்தில் மலோனிக் அமிலம்

## நோய்க்கூற்றியல்

உயிர்ச்சத்து பி-12 குறைபாட்டில் குருதி மெத்தில் மலோனிக் அமிலம் மிகும். அத்துடன் மெத்தில் மலோனிக் அமில மிகை எனும் வளர்சிதை மாற்ற நோய்நிலையிலும் இந்த அமிலம் அதிகரிக்கும்.  
உயர்ந்த மெத்தில்மலோனிக் அமில அளவுகள் உயர்ந்த மலோனிக் அமில அளவுகளுடன் இருக்கும்போது, இது மலோனிக் மற்றும் மெத்தில்மலோனிக் அமிலூரியா (CMAMMA) உடன் இணைந்து அடிக்கடி கண்டறியப்படாத வளர்சிதை மாற்ற நோயைக் குறிக்கலாம். இரத்த பிளாஸ்மாவில் மலோனிக் அமிலம் மற்றும் மீதில்மலோனிக் அமிலம் ஆகியவற்றின் விகிதத்தைக் கணக்கிடுவதன் மூலம், CMAMMA வை அடிப்படை மெத்தில்மலோனிக் அமிலத்தன்மையிலிருந்து வேறுபடுத்தி அறியலாம்.
# இலைக்கன்

**கற்பாசி** (*lichen*) சிலவேளை ) என்பது பூஞ்சை மற்றும் ஒளித்தொகுப்பு செய்யும் உறுப்பினரான பாசிகள் பச்சைக் காளான் (பொதுவாக *ரெபொக்சியா* (Trebouxia))அல்லது நீலப்பச்சைப்பாசி (பொதுவாக "நொசுடொக்" (*Nostoc*) என்பவற்றுக்கிடையே காணப்படும் ஒன்றிய வாழ்வுத்தொடர்புடன் அமைந்த கூட்டு உயிரி ஆகும். கற்பாசிகளின் உருவவியல், உடற்றொழிலியல் மற்றும் உயிர்வேதியியல் தொழிற்பாடுகள் மற்றைய பூஞ்சை மற்றும் காளான்களில் இருந்து வேறுபட்டது. கற்பாசிகள் சூழல் மிகைமாற்றங்களையும்-அதாவது, ஆர்ட்டிக் முனைவுகள், சூடான பாலைவனம், மலைப் பாங்கான பகுதி மற்றும் நச்சுத்தன்மையான சூழல் என்பவற்றையும் தாக்குபிடித்து வாழக்கூடியவையாக உள்ளன. அதே நேரம் மழைக்காடுகள், வெப்ப மண்டலப்பகுதிகள், முதலானவற்றிலும் வளரும். உணவுப் பொருட்களில் மணமூட்டியாகவும் பயன்படுகிறது. மருத்துவ மூலிகையாகவும் கருதப்படுவதால் சந்தை மதிப்புடையது. சுற்றுப்புறச்சூழல் சட்டத்தால் பாதுகாக்கப்படுகிறது.
# கொரோனா

**கொரோனா** (*corona*) என்பது சூரியன் மற்றும் புவி உட்பட்ட ஏனைய வானுலகங்களை சூழவுள்ள பிளாசுமா வகை ஆகும். இது விண்ணில் பல கோடி கிலோமீட்டர்கள் வரை பரந்துள்ளது. இதனை முழுமையான சூரிய கிரகணத்தின் போது இலகுவாகக் காணலாம். ஆனாலும் இதனை ஒளிவளைய வரைவி (*coronograph*) மூலமும் பார்க்கலாம். கொரோனா என்ற சொல் பண்டைய கிரேக்க மொழிச் சொல்லான κορώνη (கொரோனி, மலர்வளையம், மலர்மாலை) என்ற சொல்லில் இருந்து பிறந்தது.  
கொரோனா பல வகைக் கதிர்களை வெளியிடும். சூரியனின் கொரோனா உயர் வெப்பநிலையில் காணப்படுவதால் இது அசாதாரண நிறமாலை பண்புகளைக் கொண்டுள்ளது. சூரியனின் மேற்பரப்பு வெப்பநிலை 5800 K ஆகக் காணப்படும் போது அதன் மேல் காணப்படும் கொரோனாவின் வெப்பநிலை 1000000 K தொடக்கம் 3000000 K வரை உள்ளது (சிலவேளைகளில் 10000000K வரை உயரலாம்).
# பீம்பேட்கா பாறை வாழிடங்கள்

**பீம்பேட்கா பாறை வாழிடங்கள்** (Bhimbetka rock shelters: தேவநாகரி: भीमबेटका पाषाण आश्रय) என்பவை இந்திய மாநிலமான மத்திய பிரதேசத்தின் ராய்சன் மாவட்டத்தில் அமைந்துள்ள தொல்லியல் களம் மற்றும் உலகப் பாரம்பரியக் களமுமாகும்.  
பீம்பேட்கா பாறை வாழிடங்கள் வரலாற்றுக்கு முந்தைய கால இந்தியாவில் மனித வாழ்க்கையை அறிய உதவும் தடயங்களாக அமைந்துள்ளது. வரலாற்றுக்கு முந்தைய கால மக்களின் நடனம் மற்றும் வேட்டையாடுதல் முதலிய வாழ்க்கை முறையை அறிய இவ்வோவியங்கள் உதவுகின்றன. இந்த வாழிடங்களில் குறைந்தது 100,000 ஆண்டுகளுக்கு முன்பு ஹோமோ எரக்டஸ் போன்ற உயர்நிலை குடியேற்றம் ஏற்பட்டதை ஆய்வுகள் உறுதி செய்கின்றன. பீம்பேட்கா பாறை முகாம்களில் ஏறத்தாழ 30,000 ஆண்டுகள் பழைமையான கற்கால (பாலியோலித்திக் காலம்) பாறை ஓவியங்களும் கண்டறியப்பட்டுள்ளன.  
பீம்பேட்கா என்றால் *பீமன் அமர்ந்த இடம்* என்பது பொருளாகும். மகாபாரத இதிகாசத்தில் வரும் வலிமை மிக்க வீரன், பாண்டவர்களில் ஒருவனான பீமன் இங்கு அமர்ந்ததால் இப்பெயர் பெற்றுள்ளது என்பர்.
# வைணவ இலக்கியங்கள்

திருமாலை முதற்கடவுளாக வணங்கும் வைணவத்தினைப் பற்றிய இலக்கியங்கள் வைணவ இலக்கியங்களாகும். இந்த இலக்கியங்கள் பொ.ஊ. 6-ஆம் நூற்றாண்டு முதல் தோன்றி வளர்ந்தன. பொ.ஊ. 3-ஆம் நூற்றாண்டுப் பரிபாடலில் திருமாலைப் போற்றிப் பாடல்கள் ஆறு உள்ளன. பிற சங்கப் பாடல்களிலும் திருமால், இராமன் பற்றிய குறிப்புகள் உள்ளன.  
சில வைணவ இலக்கியங்கள்:
- மகாபாரதம்
- இராமாயணம்  
- ஆழ்வார்களின் கால வரிசை
- வைணவ ஆசாரிய பரம்பரை, தென்கலைக்கு முன்
- வைணவ ஆசாரிய பரம்பரை, தென்கலை
- வைணவ ஆசாரிய பரம்பரை, வடகலை
- வைணவ குருபரம்பரை
- வைணவ புராண ஆசிரியர்கள்
- திருவாய்மொழி வியாக்கியானம்
- வடமொழிப் பாகவதம்
- வடமொழிப் புராணங்கள்
- ஆசார்ய ஹ்தயம்  
- ஞான வாசிட்ட வமல ராமாயணம் -வீரை ஆளவந்தார்
# வைணவ இலக்கியங்கள்

### நாலாயிரத்திவ்விய பிரபந்தம்

1. முதலாம் திருவந்தாதி - 100 பாடல்கள்
1. இரண்டாம் திருவந்தாதி - 100 பாடல்கள்
1. மூன்றாம் திருவந்தாதி - 100 பாடல்கள்
1. திருச்சந்த விருத்தம்
1. நான்முகன் திருவந்தாதி - பாடியவர் திருமழிசையாழ்வார்
1. திருவாசிரியம்
1. திருவாய்மொழி
1. திருவிருத்தம்
1. பெரிய திருவந்தாதி
1. பெருமாள் திருமொழி
1. திருப்பல்லாண்டு
1. பெரியாழ்வார் திருமொழி
1. திருப்பாவை
1. நாச்சியார் திருமொழி
1. திருப்பள்ளியெழுச்சி
1. திருமாலை
1. பெரிய திருமொழி
1. திருக்குறுந்தாண்டகம்
1. திருநெடுந்தாண்டகம்
1. திருவெழுகூற்றுஇருக்கை
1. சிறிய திருமடல்
1. பெரிய திருமடல்
1. அமலனாதி பிரான்
1. கண்ணி நுண்சிறுத்தாம்பு
1. இராமானுச நூற்றந்தாதி
# வைணவ இலக்கியங்கள்

## கருவிநூல்

மு. அருணாசலம், தமிழ் இலக்கிய வரலாறு, 14 தொகுதிகள், பதிப்பு 2005
# இளங்கோ (வேங்கையின் மைந்தன்)

**இளங்கோ** அகிலனின் வேங்கையின் மைந்தன் புதினத்தின் கதாநாயகன். கொடும்பாளூர் குலத்தில் தோன்றியவன். கொடும்பாளூரை ஆண்ட வேளிர்கள் முதலாம் இராஜராஜ சோழன் மற்றும் இராஜேந்திர சோழன் காலத்தில் சோழ நாட்டிற்கு உறுதுணையாய் நின்றவர்கள். அவர்கள் வீரமும் கடமையுணர்வும் உணர்ச்சிகளுக்கு இடங்கொடாத உறுதியான மனமும் உடையவர்களாய் சித்தரிக்கப்படுகின்றனர். அத்தகைய கொடும்பாளூர் சிற்றரசர் மதுராந்தக வேளாளரின் மகனாக ஆசிரியர் இப்புதினத்தில் இளங்கோவை அறிமுகம் செய்கிறார். ஈழத்திலிருந்து பாண்டிய நாட்டு முடியை மீட்ட இராஜேந்திரரின் வெற்றியை மையமாகக் கொண்டு எழுப்பப்பட்ட இக்கதையில் அம்மன்னனின் ஒவ்வொரு சாதனையிலும், வெற்றியிலும் பெரும் பங்காற்றும் வீரக் கதாநாயகனாக இப்புதினத்தின் மூன்று பாகங்களிலும் உலா வருகிறான் இந்த கொடும்பாளூர் இளவரசன்.
# இளங்கோ (வேங்கையின் மைந்தன்)

## பண்புகள்

ஒரு வரலாற்றுப் புதினத்தின் நாயகனாக விளங்கத் தேவையான அனைத்து குணாதிசியங்களையும் கொண்டு அமைக்கப்பட்டுள்ள கதாபாத்திரம் இளங்கோ. இளங்கோவின் சிறப்புக் குணங்களாகக் இக்கதையில் ஒரு வாசகர் காணக்கூடியவை:
# இளங்கோ (வேங்கையின் மைந்தன்)

## பண்புகள்

### வீரம்

வீரம் விளையும் மண்ணில் தோன்றிய இளங்கோவின் வீரம் அவன் இராஜேந்திர சோழருக்காகப் பங்குகொண்ட ஒவ்வொரு போரிலும் விளக்கமாகக் கூறப்பட்டுள்ளது. போர்க்களத்துக்குள் புகுந்ததும் அக்களம் முழுவதையும் தனதாக்கிக் கொண்டு போர்புரிவதும் தனது படையை ஒரு சிறந்த தலைவனாக வழி நடத்தும் திறனும் வெற்றி அல்லது வீர மரணம் என்ற அவனது கொள்கையும் இக்கதையில் தரப்பட்டுள்ள விதம் வாசிப்போரைக் கதாநாயகன்பால் ஈர்க்கிறது. பாண்டியன் முடி மீட்ட ஈழத்துப் போர், ஈழத்தில் மீண்டும் தலைதூக்கிய கலகங்கள், கடாரம் வென்ற கடற்போர் ஆகியவற்றில் இந்நாயகனின் வீரச் செயல்களும் வெற்றியும் மூன்று பாகங்களிலும் முக்கியக் கருத்துக்களாக அமைந்துள்ளன.
# இளங்கோ (வேங்கையின் மைந்தன்)

## பண்புகள்

### கடமை

கடமை என வந்துவிட்டால் அதைத் தவிர வேறொன்றும் கண்ணுக்குப் புலப்படாத குணம் இந்த கொடும்பாளூர் வேளிர்களுக்கு. அவ்வழியில் வந்த இளங்கோவும் கடமையை நிறைவேற்றுவதில் உயிரைக்கூட துச்சமாகக் கருதுபவன். இவன், அனைத்து போர்களிலும் கலந்து கொண்டு எதிரிகளை வென்று புலிக்கொடியை நாட்டுவதையேத் தனது தலையாயக் கடமையாகக் கொண்டவனாய் கதைக்குள் வலம் வருகிறான்.
# இளங்கோ (வேங்கையின் மைந்தன்)

## பண்புகள்

### காதல்

இக்கதையில் இவனுக்கு காதலிகள் இருவர். ஒருத்தி இராசேந்திர சோழரின் மூத்த பெண் அருள்மொழிநங்கை; மற்றொருத்தி ஈழநாட்டு மன்னன் மகிந்தரின் பெண் ரோகிணி. முன்னவள் தன் மீது அன்பு செலுத்துகிறாள் என்பது இவனுக்குக் கதையின் மூன்றாம் பாகத்தில் தான் தெரிய வருகிறது. முதல் மற்றும் இரண்டாம் பாகங்களில் அருள்மொழி நங்கை தன் மீது காட்டும் அன்பை ஒருவித மரியாதையாகவும் பரிவாகவும் நினைத்து விடுகிறான்.  
பாண்டியன் முடிமீட்க ஈழத்தின் மீது படையெடுத்த போது அங்கு ரோகிணியைச் சந்திக்க நேர்கிறது. அவர்கள் இருவருக்கிடையில் அன்பும் காதலும் மலர்ந்தாலும் சந்தர்ப்பங்களும் சூழ்நிலைகளும் அவர்களுக்கிடையே பூசலையும் போராட்டங்களையும் வளர்க்கின்றன. இளங்கோவின் கடமைக்குப் பின்புதான் வேறெதுவும் என்ற முரட்டுத்தனமும் பிறந்த நாட்டின் மீது கொண்ட பற்றுக்கும் தான் காதலிப்பவன் நாட்டின் நன்மைக்கும் இடையே ஊசலாடும் ரோகிணியின் தெளிவின்மையும் இருவரையும் பலமாக அலைக்கழிக்கின்றன. ஆனால் அனைத்து இடர்களையும் தாண்டி அவர்களிடையே மலர்ந்த காதல் பலமாக வேரூன்றி விடுகிறது. இராஜேந்திர சோழரும் வல்லவரையரும் அரசியல் லாபத்திற்காக இவர்கள் நெருங்கிப் பழகுவதை மறைமுகமாக ஆதரிக்கின்றனர்.  
கடமையைக் கண்ணாகக் கருதும் இளங்கோவின் இதயத்துக்குள்ளும் காதல் என்னும் மெல்லுணர்வு அவனை வலுவாக ஆட்டி வைப்பதை இக்கதை முழுவதும் உணரலாம்.
# இளங்கோ (வேங்கையின் மைந்தன்)

## பண்புகள்

### நட்பு

இப்புதினத்தில் வீரமல்லன், மாங்குடி மருதன் என இருவர் இளங்கோவின் நெருங்கிய நண்பர்களாய் வருகின்றனர். ஆபத்தான ஒரு சமயத்தில் தன் உயிரைக் காத்த காரணத்தால் வீரமல்லன் மேல் இளங்கோ கொண்ட நட்பு நெருக்கமாகிறது. பழம்பெரும் குடியான முத்தரையர் வம்சத்தில் தோன்றிய வீரமல்லன் நாடில்லா வீரனாக இருப்பது அவன் மேல் அதிகப் பரிவைத் தூண்டுகிறது இளங்கோவுக்கு. சோழமன்னரிடம் பரிந்துரைத்து அவனது நாட்டைப் பெற்றுத்தருவதாகவும் அதுவரை பொறுமையாகவும் பொறுப்புடனும் இருக்கும்படியும் வீரமல்லனுக்குக் கூறுகிறான்.
தங்களுடையதைப் போல் ஒரு சிற்றரச வம்சத்தைச் சேர்ந்த இளங்கோவின் மேம்பட்ட நிலையையும் தனது நாடற்ற நிலையையும் எண்ணி வீரமல்லன் அசூயை கொண்டு எதிரிகள் பக்கம் மாறிவிட்டாலும் இளங்கோவின் மனதில் அவன் தனது நண்பன் என்ற எண்ணம் மாறவில்லை. அவன் மேல் வெறுப்பு ஏற்படுவதற்குப் பதில் அவனது அவசரபுத்தியை நினைத்து வருத்தம்தான் அடைகிறான். இராமருக்கு அனுமன் துணை போன்று இளங்கோவிற்கு அவனது நண்பன் மாங்குடி மருதன். தனது நிழல் போல் தன்னைப் பாதுகாத்துத் தொடரும் தன் நண்பன் மாங்குடி மருதனிடமும் இளங்கோ கொண்டுள்ள நட்பு ஆழமானது.
# விக்கிப்பீடியா:முதற்பக்கக் கட்டுரைகள்/ஆகத்து 12, 2012

**2012 கோடைக்கால ஒலிம்பிக் விளையாட்டுக்கள்** சூலை 27, 2012 முதல் ஆகஸ்டு 12, 2012 வரை ஐக்கிய இராச்சியத்தில் உள்ள இலண்டன் மாநகரத்தில் நடைபெற்றன. தற்கால உலக ஒலிம்பிக் விளையாட்டை மூன்றாவது முறையாக நடத்தும் பெருமையை இலண்டன் மாநகரம் பெற்றது. 1908 மற்றும் 1948 ஆண்டுகளில் இருமுறை இங்கு இவ்விளையாட்டுக்கள் நடத்தப்பட்டுள்ளன. 1944 ஆண்டு இங்கு நடக்க இருந்த ஒலிம்பிக் போட்டி இரண்டாவது உலகப்போர் காரணமாக இரத்தானது. இதன்மூலம் அதிகமுறை ஒலிம்பிக் போட்டி நடத்திய நாடுகள் வரிசையில் இரண்டாவது இடம் பிடித்தது. முதலிடத்தில் நான்கு முறை ஒலிம்பிக் நடத்திய அமெரிக்கா (1904, 1932, 1984, 1996) உள்ளது. ஜெர்மனி (1936, 1972), ஆஸ்திரேலியா (1956, 2000), பிரான்ஸ் (1900, 1924), கிரீஸ் (1896, 2004) ஆகிய நாடுகள் தலா இரண்டு முறை ஒலிம்பிக் போட்டி நடத்தி உள்ளன. இதுவரை இலண்டன் (இங்கிலாந்து), லாஸ் ஏஞ்சல்ஸ் (அமெரிக்கா), பாரிஸ் (பிரான்ஸ்), ஏதென்ஸ் (கிரீஸ்) ஆகிய நகரங்கள் தலா இரண்டு முறை ஒலிம்பிக் போட்டியை நடத்தி உள்ளன. இதன்மூலம் அதிகமுறை ஒலிம்பிக் போட்டி நடத்திய நகரம் வரிசையில் முதலிடத்தை பகிர்ந்து கொண்டு உள்ளன. ஆனால் 2012 ஒலிம்பிக் போட்டிக்கு பின் லண்டன் நகரம் முதலிடத்தை தனித்துப் பிடித்துள்ளது. **மேலும்...**
---  
இலங்கையின் கிழக்கு மாகாணத்தின் மட்டக்களப்பு மற்றும் அம்பாறை மாவட்டப் பகுதிகளில் பேசப்படும் தமிழ் **மட்டக்களப்புப் பேச்சுத் தமிழ்** என்றழைக்கப்படுகிறது. இலங்கையில் வழக்கத்திலுள்ள பேச்சுத் தமிழ் வழக்குகளில் மட்டக்களப்புப் பேச்சுத் தமிழ் இப்பகுதிக்கே உரிய வட்டார வழக்குகள் கொண்டு தனி ஒரு பேச்சு வழக்காகத் திகழ்கிறது. மட்டக்களப்பு பேச்சுத் தமிழ் யாழ்ப்பாணத்துப் பேச்சுத் தமிழ் மற்றும் இலங்கையின் திருகோணமலை, கொழும்பு, மலையகப் பிரதேசங்களில் வழக்கத்திலுள்ள பேச்சுத் தமிழில் இருந்து குறிப்பிடத்தக்களவு வேறுபட்டுக் காணப்படுகிறது. மட்டக்களப்புப் பேச்சுத் தமிழானது **மட்டக்களப்புத் தமிழகத்திற்கு** உரியதாயினும் நகர மற்றும் கிராமங்களில் தன்னகத்தே சற்று வேறுபட்டுக் காணப்படுகின்றது. கல்வி, வளர்ச்சி, பிற சமூகத்தினருடனான தொடர்புகள் என்பன இதற்குக் காரணம் எனலாம். இசுலாமியர் சமூகத்தை அண்டிய வட்டாரத் தமிழர்களின் பேச்சுத் தமிழ் இசுலாமியர்களின் பேச்சுத் தமிழிலுள்ள சொற்களைக் கொண்டதாகவும், கிராமங்களில் பண்டைய தமிழ்ச் சொற்கள் மாறாமலும், நகரத்திலுள்ள பேச்சு வழக்கில் ஆங்கிலச் சொற்களின் பயன்பாடு அதிகமாக இருப்பதும் குறிப்பிடத்தக்கன. **மேலும்...**
# வைணவ ஆசாரிய பரம்பரை (தென்கலைக்கு முன்)

வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் வைணவ ஆசாரிய பரம்பரை இறைவன் 'பெரிய பெருமாள்' என்பவரை ஆதியாகக் கொண்டு தொடங்குகிறது. இப்பகுதி பொ.ஊ. 11ஆம் நூற்றாண்டில் தென்கலை-வைணவம் பிரிவதற்கு முன் உள்ள பரம்பரையைக் கூறுவது.  
வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர். இருவரும் சம காலத்தவர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர்.
# வைணவ ஆசாரிய பரம்பரை (தென்கலைக்கு முன்)

## இதன் அட்டவணை

| ஆசாரியர் | குறிப்பு |  |
| --- | --- | --- |
| ஸ்ரீய பதியான பெரிய பெருமாள் | இறைவன் |  |
| பெரிய பிராட்டியார் | இறைவி |  |
| சேனை முதலியார் | இறைபடை |  |
| நம்மாழ்வார் | மாணவர்கள் மதுரகவியாழ்வார், பராங்குதாசர் |  |
| நாதமுனிகள் | பொ.ஊ. 9ஆம் நூற்றாண்டு |  |
| உய்யக்கொண்டார் | பொ.ஊ. 10ஆம் நூற்றாண்டு |  |
| மணக்கால் நம்பி | பொ.ஊ. 10ஆம் நூற்றாண்டு |  |
| ஆளவந்தார் | பொ.ஊ. 10-11 நூற்றாண்டு, இவர் சூடர் 5 பேர். (1) திருக்கோட்டியூர் நம்பி, (2) திருமலையாண்டான், (3) பெரிய நம்பி. (4) பெரிய திருமலை நம்பி, (5) திருவரங்கப் பெருமாள் அரையர் (இந்த ஐவரிடமும் சீடரானவர் எம்பெருனார் என்னும் இராமானுசர்) |  |
| இராமானுசர் | பொ.ஊ. 1017-1137 இவரது சீடர் பலர் (1) எம்பார், (2) கூரத்தாழ்வார், (3) திருக்குறுக்கைப்பிரான் பிள்ளான், (4) முதலியாண்டான், (5) அருளாளப்பெருமான் எம்பெருமானார், (6) கிடாம்பியாச்சான், முதலானோர் | } |
# வைணவ ஆசாரிய பரம்பரை (தென்கலைக்கு முன்)

## இவற்றையும் காண்க

- வைணவ இலக்கியங்கள்
# வைணவ ஆசாரிய பரம்பரை (தென்கலைக்கு முன்)

## கருவிநூல்

மு. அருணாசலம், தமிழ் இலக்கிய வரலாறு, நூற்றாண்டு முறை, 9 முதல் 16, தொகுதி 14, பதிப்பு 2005
# வைணவ ஆசாரிய பரம்பரை (வடகலை)

வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் வடகலை வைணவ ஆசாரிய பரம்பரையும் கருத்தில் கொள்ளத்தக்கது. வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர். இருவரும் சம காலத்தவர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர். தென்கலையார் நாலாயிர திவ்வியப் பிரபந்தம் நூல் வழியினர். வடகலையார் வேத வழியினர். இவர்களது பரம்பரையை அட்டவணையில் காணலாம்.
# வைணவ ஆசாரிய பரம்பரை (வடகலை)

## அட்டவணை

| ஆசாரியர் | குறிப்பு |  |
| --- | --- | --- |
| இராமானுசர் | காலம் பொ.ஊ. 1017-1137 |  |
| திருக்குறுக்கைப்பிரான் பிள்ளான் | இவர் இராமானுசரின் ஆசிரியரான 'பெரிய திருமலை நம்பி'யின் மகன் |  |
| எங்களாழ்வான் | - |  |
| நாடாதூரம்மாள் (ஆண்) | இவர் இராமானுசரின் சீடர்களில் ஓருவரான நாணாதூரம்மாளின் பெயர் |  |
| கருதப் பிரகாசிகா பட்டர் | - |  |
| கிடாம்பி அப்புள்ளார் | - |  |
| தூப்புல் பிள்ளை என்னும் வேதாந்த தேசிகர் | வடகலைப் பிரிவைத் தோற்றுவித்தவர் | } |
# வைணவ ஆசாரிய பரம்பரை (வடகலை)

## இவற்றையும் காண்க

- வைணவ இலக்கியங்கள்
# வைணவ ஆசாரிய பரம்பரை (வடகலை)

## கருவிநூல்

மு. அருணாசலம், தமிழ் இலக்கிய வரலாறு, நூற்றாண்டு முறை, 9 முதல் 16, தொகுதி 14, பதிப்பு 2005
# நீலக்கழுத்துப் பச்சைக் குருவி

**நீலக்கழுத்துப் பச்சைக்குருவி** அல்லது நீலத்திண்டைப் பச்சைக்குருவி என்பது இந்தியத் துணைக்கண்டப் பகுதியில் காணப்படும் ஒரு பறவை. பச்சைக் குக்குறுவான், கழுத்தறுத்தான் குருவி ஆகியவை அடங்கிய பறவைப் பேரினத்தில் உள்ள ஒரு குருவி. இதற்கும் அலகுகளை ஒட்டி நுண்ணிய முடிகள் இருக்கும்; இவ்வகைப் பறவைகளை அலகுமயிர்ப் பறவைகள் என்றும் கூறலாம் (ஆங்கிலத்தில் இவ்கையான பறவைகளைப் *பார்பெட்டு* (barbet) என்று குறிப்பர்; இச் சொல் குறுந்தாடி என்னும் பொருள் தருவது என்பதை இங்கு நினைவு கூரலாம்). இக்குருவி பழங்களையும், பூச்சிகளையும் உண்ணுகின்றது.
# நீலக்கழுத்துப் பச்சைக் குருவி

## மேற்கோள்களும் குறிப்புகளும்

- Database entry includes justification for why this species is of least concern
# வினு சக்ரவர்த்தி

**வினு சக்ரவர்த்தி** (*Vinu Chakravarthy*, டிசம்பர் 15, 1945 - ஏப்ரல் 27, 2017) மதுரை மாவட்டம், உசிலம்பட்டியில் பிறந்தார். இவர் தமிழ் நடிகரும், எழுத்தாளரும் ஆவார். இவர் தமிழ், மலையாளம், தெலுங்கு, படகா போன்ற 4 மொழிகளில் 1000க்கும் மேற்பட்ட படங்களில் நடித்துள்ளார். பெரும்பாலும் நகைச்சுவை, குணசித்திர, கெட்ட குணமுடைய (எதிர்நாயகன்) வேடங்களிலுமே நடித்துள்ளார். இவர் தமிழிலேயே மிகப்பெரும்பாலான படங்களில் நடித்துள்ளார்.
# வினு சக்ரவர்த்தி

## ஆரம்ப கால வாழ்க்கை

இவர் மதுரை மாவட்டத்திலுள்ள உசிலம்பட்டியில் மேல்புதூரில் ஆதிமூல தேவருக்கும் மஞ்சுவாணி அம்மாளுக்கும் மூத்த மகனாகப் பிறந்தார். இவருக்கு பிரேமகாந்தன் என்ற இளைய சகோதரரும், குண்டலகேசி என்ற தங்கையும் உள்ளனர். இவரின் மனைவி கர்ண பூ ஆவார். இவரின் மகள் சண்முக பிரியா பேராசிரியையாக அமெரிக்காவில் உள்ளார். மகன் சரவண பிரியன் இலண்டனில் மருத்துவராக உள்ளார். இவர் இராயப்பேட்டை வெஸ்லே பள்ளியிலும் மீனம்பாக்கம் ஜெயின் கல்லூரியிலும் படிப்பை மேற்கொண்டார். வணிகத்தில் இளங்கலை பட்டம் பெற்றார். இவர் பள்ளி கல்லூரி நாட்களில் நாடகம் எழுதி நடித்து, இயக்கி உள்ளார்.
# வினு சக்ரவர்த்தி

## தொழில்

இவர் இருப்பு துணை ஆய்வாளராக 6 மாதம் ஐஸ் அவுஸ் பகுதியில் பணியாற்றிவிட்டு தென்னக இருப்புப்பாதையில் 4 ஆண்டுகள் பணிபுரிந்தார். இவர் கன்னட இயக்குநர் *புட்டண்ணா கனகலிடம்* கதையாசிரியாராக பணிபுரிந்தார். அவருடன் இணைந்து பணியாற்றிய *பரசக்கே கண்ட தின்மா* என்ற படம் வெற்றிபெற்றதையடுத்து அதை திருப்பூர் மணி தமிழில் தயாரிக்கத் திட்டமிட்டார். அதன் பொருட்டு இவர் தமிழ் திரையுலகுக்கு வந்தார். *பரசக்கே கண்ட தின்மா* என்ற படம் **ரோசாப்பூ ரவிக்கைக்காரி** என்று தமிழில் சிவகுமாரை கொண்டு எடுக்கப்பட்டது.  
இவர் வண்டிச்சக்கரம் என்ற படத்தில் சிலுக்கு என்ற பாத்திரத்தில் ஸ்மிதாவை திரை உலகுக்கு அறிமுகப்படுத்தினார்
# வினு சக்ரவர்த்தி

## சர்ச்சை

சில்க் ஸ்மிதாவின் வாழ்க்கை வரலாற்றைச் சொல்லும் படமான தி டர்ட்டி பிக்சர்சில் சில்க் ஸ்மிதாவை தொலைக்காட்சி, திரைப்படத் தயாரிப்பாளர் ஏக்தா கபூர் சித்தரித்த விதத்தை இவர் கடுமையாக விமர்சித்து இருந்தார். மேலும் சில்க் ஸ்மிதா பாத்திரத்துக்கு வித்யா பாலன் சரியான தேர்வல்ல என்றும் தெரிவித்தார்
# சங்கீதா (நடிகை)

**சங்கீதா மாதவன் நாயர்** (*Sangita Madhavan Nair*) ஓர் இந்தியத் திரைப்பட நடிகையாவார். இவர் தமிழிலும் மலையாளத்திலும் நடித்துள்ளார். சங்கீதா குழந்தை நட்சத்திரமாக அறிமுகமாகி கதாநாயகி வரை 50-இற்கும் மேற்பட்ட திரைப்படங்களில் நடித்துள்ளார். மகாநதி படத்தில் பெரிய காவேரியாக நடித்துள்ளார். இவர் பூவே உனக்காக படத்திலும் எல்லாமே என் ராசாதான் படத்திலும் பிரபலமானவர்.
# சங்கீதா (நடிகை)

## தனிப்பட்ட வாழ்க்கை

சங்கீதா ஒளிப்பதிவாளரும், இயக்குநருமான சரவணனனை திருமணம் செய்துகொண்டார். திருமணத்திற்குப் பிறகு நடிப்பதை நிறுத்திக் கொண்டார். இவருக்கு சாய் தேஜாஸ்வினி என்ற மகள் உள்ளார். இவரது கணவர் இயக்கிய சிலம்பாட்டம் படத்தில் உதவியாக இருந்துள்ளார்.
# சங்கீதா (நடிகை)

## நடித்த திரைப்படங்கள்

| ஆண்டு | திரைப்படங்கள் | கதாபாத்திரம் | மொழி |
| --- | --- | --- | --- |
| 1990 | வாழ்ந்து காட்டுவோம் | தமிழ் |  |
| 1991 | இதயவாசல் | தமிழ் |  |
| 1992 | நாடோடி | சிந்து | மலையாளம் |
| 1992 | சின்ன பசங்க நாங்க | தமிழ் |  |
| 1992 | வசந்த மலர்கள் | தமிழ் |  |
| 1992 | தேவர் வீட்டு பொண்ணு | தமிழ் |  |
| 1994 | மகாநதி | பெரிய காவேரி | தமிழ் |
| 1994 | கேப்டன் | தமிழ் |  |
| 1994 | என் ராஜாங்கம் | தமிழ் |  |
| 1994 | சரிகமபதநீ | தமிழ் |  |
# ஆதிபகவன்

**ஆதிபகவன்** என்னும் தொடரால் இறைவனைத் திருக்குறள் குறிப்பிடுகிறது.  
ஆதிபிரான் என்று திருப்பாணாழ்வார் திருமாலைக் குறிப்பிடுகிறார்.  
திருமந்திரம் ஆதிபரன் ஆதி பராபரம் ஆதிப்பிரான் ஆதி அனாதி அகாரணி காரணி என்னும் தொடர்களால் சிவபெருமானைக் குறிப்பிடுகிறது.  
குடிமக்களை ஆளும் இறைவனைத் திருவள்ளுவர் 'ஆதி' எனக் குறிப்பிடுகிறார்.  
பகவு என்னும் சொல்லால் திருவள்ளுவர் தமக்குத் தெரியாமல் பகுதிபட்டிருக்கும் பொருளைக் குறிப்பிடுகிறார். அந்தப் பகவு எள்ளுக்குள் எண்ணெய் போலப் பகவுபட்டிருக்கும் என்பது அவர் விளக்கம்.